Exqrch/javanese-Komodo-pixelgpt huggingface dataset:
Lan gabung karo "French East India Company" nalika umur 11 taun minangka sub-letnan ing kapal Duc de Bourgogne
Marion Dufresne ngentèkaké telung wulan minangka tawanan perang ing Inggris nalika taun 1747
Balik marang Prancis, dhèwèké digarap déning "Perancis East India Co" lan "voyaged" marang Afrika, Cina, India lan Hindia Walanda
Nalika 20 April 1756 ing Gréja St Louis, Lorient, Brittany, dhèwèké nikah karo Julie Bernardine Guilmaut de Beaulieu, nanging ora dikei keturunan
Sawisé dinas militèr sakwene Perang pitung taun, nalika 1761 dhèwèké jikuk astronom Alexandre Gui Pingré marang Samudera Hindia kanggo naliti transit Venus, lan mimpin panjelajahan marang Seychelles nalika taun 1768 sadurungé mapan ing Isle de France
Sakwene Perang Suksesi Ostenrik, Dhèwèké ngomandoni pira-pira kapal lan dadi kapten nalika taun 1745
Dhèwèké uga nemu kepuloan Prince Edward lan kepuloan Crozet sadurungé nglayar marang Australia
Dhèwèké ngentekeke wektu ing Tasmania, karo teluk Marion nggunakaké jenenge
Sajrone Perang pitung taun, dhèwèké mèlu sajrone pira-pira operasi laut
Sawisé perang, dhèwèké mbalek nglayar ing rute India Wétan lan akhire manggon ing Port Louis ing Mauritius, ing ngendi dhèwèké uga ya iku pelabuhan kanggo pira-pira wektu
Nalika Perancis Timur ambruk lan India Company dibubarake nalika 1769, du Fresne ujug-ujug nganggur
Dhèwèké yakin Pierre Poivre, administrator sipil, kanggo nglengkapi dhèwèké kanthi 2 kapal lan mrentah misi kanthi tikel 2: Pertama, dhèwèké ya iku gawa Ahu-Toru, pawongan Tahiti kang digawa marang Paris lan ditampilake ing kana, nanging digawa digawa maeng amung adohe Mauritius, balek marang Tahiti
Kapindo, dhèwèké golèk bawana pérangan lor
Du Fresne diwènèhi 2 kapal, Mascarin lan Marquis de Castries.
Anggur Jerman Anggur Jerman punika jinising anggur ingkang asalipun saking Jerman
Unjukan anggur punika unjukan ingkang dipunremeni déning tiyang Jerman kejawi bir
Produk anggur Jerman ingkang paling kondhang punika "Riesling" ingkang gadhah ciri kas kecut lan saged dados kanca kanggé manéka jinis masakan
Prosès damel anggur wonten ing Jerman punika sampun kawiwitan saking taun 100 SM ingkang dipunlampahi déning Bangsa Romawi
Wonten ing abad tengahan, para biarawan nglajengaken tradisi damel anggur lan miyaraken lahan anggur ingkang taksih produktif dumugi sapunika
Produksi anggur Jerman mandhap sanget nalika dekade 60 lan 70-an nalika sapérangan ageng anggur legi dipundamel kanggé dipun"ekspor"
Budidaya anggur "vitikultur") ing Jerman dipunlampahi kanthi tliti supados ngasilaken unjukan mawi kuwalitas saée
Pérangan punika dipundukung mawi teknologi inggil nanging "ramah lingkungan"
Tiyang Jerman manèn anggur mawi tngan lan nyimpen anggur putih wonten ing tangki baja anti karat déné anggur abrit punika dipunsimpen wonten ing tong saking kayu oak
Sapunika, Jerman gadhah kathah produsen alit ingkang damel unjukan anggur ingkang gadhah kuwalitas
Kaluwihan saking anggur Jerman punika amargi nagara mau gadhah manéka jinis anggur ingkang dipundamel unjukan anggur mawi kuwalitas, mliginipun anggur saking lèr Jerman ingkang kondhang minangka jinis ingkang paling gadhah mutu amargi lemahipun ingkang subur
Anggur Jerman ingkang saé punika kondhang awit saking rasanipun ingkang alami lan ènthèng ugi seimbang antawisipun rasa legi lan kecut
Sapérangan ageng kebon anggur dipunbudidayakaken ing ngandhaping bukit, mliginipun wonten ing pinggiring Kali Rhein lan Kali Mosel sarta cabang-cabangipun saéngga pikantuk cahya srengéngé ingkang dipunpentalaken saking toya kali
Anggur Jerman ingkang mateng kanthi alon prabawa marang rasa ingkang seger lan kecut
Jerman damel sakedhik anggur abrit lan kathah anggur putih ugi rosé (jambon) kanthi rasa ingkang asring "trocken" (pait) utawi "halbtrocken" (setengah pait) ingkang kaserat wonten ing label
Bènten kaliyan dessert kanthi bahanipun saking unjukan anggur ingkang rasanipun tansah legi
Laladan ingkang ngasilaken anggur
Anggur Jerman punika asalipun saking kawasan kanthi iklim adhem saéngga dipunbudidayakaken wonten ing lèrèng ingkang madep ngidul supados tansah kénging cahya srengéngé terus
Kajawi punika wonten ugi kebon anggur ing lembah kali kados Rhein lan Mosel amargi toya kali saged ngatur suhu nalika wanci dalulan saged mentalaken angeting cahya srengéngée
Tigang papan ingkang ngasilaken anggur Jerman ingkang paling gadhah kuwalitas punika ing dhataran curam ing sedawaning pinggiran Kali Mosel, laladan Rheingau, sarta dhataran Rheinhessen
Kathah wisatawan asing ingkang dugi ing salah satunggal laladan ingkang ngasilaken anggur
Saking mangsa "reunifikasi", gunggunging wisatawan ingkang dugi ing Jerman Wétan punika nambah, Dhaéerah anggur tradhisional Jerman, ingkang mbentang saking pérangan tengah Rhein ing Bonn dumugi Tlaga Constance ing watesan Switserlan punika laladan ingkang kathah piyambak dipunparani déning wisatawan amargi wonten ugi papan-papan mawi sajarah, sumber toya panas, griya-griya tradhisional mawi empyak (payon) ireng putih ing désa wiyosipun Grimm lan sedhèrèk sarta sesawangan ingkang éndah.
Biltong Biltong inggih punika tetedhan ingkang wujud daging garing mawi bumbu ingkang asalipun saking Afrika Kidul
Tetedhan punika saged dipundamel saking manéka jinis daging kados ta: daging sapi, daging asil saking buruan utawi manuk unta saking peternakan
Biltong punika dipundamel saking filet daging mentah ingkang dipuntugel satunggal arah kaliyan serabut otot utawi dipuniris kanthi nugel serabut otot
Tetedhan punika mèmper kaliyan dhèndhèng amargi sami-sami wujud daging garing mawi bumbu, nanging bummbu, rasa lan prosès anggènipun damel punika bènten
Nama dhaharan punika asalipun saking Basa Walanda, inggih punika "bil" (Basa Indonésia: tanjung) lan "tong" (tugelan utawi ilat) amargi katingal kados "lidah beluk"
padatanipun Biltong dipunsadé kanthi wujud kepingan dawa utawi dipuntugel dados kepingan alit saéngga gampil manawi dipundhahar
Raosipun radi asin, legi lan radi alot
Bumbu tradhisional Biltong punika kados ingkang wonten ing ngandhap punika: Kajawi bumbu-bumbu mau wonten malih bumbu sanèsipun, inggih punika: Daging
Biltong langkung asring dipundamel mawi aging sapi
Kanggé tugelan ingkang saé piyambak, has jero langkung kathah dipun-ginakaken
Sanajan pérangan sapi sanèsipun saged dipundamel, nanging asilipun boten patos saé
Biltong ugi saged dipundamel saking daging kéwan kados ta: Biltong lan dhèndhèng
Antawisipun Biltong lan dhèndhèng punika wonten kalih bédanipun, inggih punika: Pangginaan
Biltong punika dipundhahar minangka cemilan
Ugi saged dipuntugel kados dadu supados dipunmasak kanggé sop lan ugi kanggé jangkepan kanggé biskuit lan roti
Sapérangan restoran mewah ngginakaken biltong minangka "topping" pizza
Ugi wonten keripik kenthang mawi rasa biltong
Biltong saged dipun-ginakaken kanggé mamahan bayi
Sapeangan toko nyade biltong ingkang boten dipunparingi bumbu supados dimamah déning bayi kanggé ngrangsang waja.
Changnyeong Changnyeong (창녕군) inggih punika satunggaling kabupatèn ingkang mapan wonten ing provinsi Gyeongsang Kidul, Koréa Kidul
Kabupatèn punika gadhah wewengkon "perlindungan" alam alasan ingkang taksih alami lan situs-situs kuna mawi sajarah
"Nakdong-gang", lèpèn paling dawa wonten wonten ing Koréa Kidul, mili nglewati wewengkon punika sadèrèngipun tumuju muara dhateng Selat Koréa
"Rawa Upo" (우포늪) inggih punika rawa ingkang mapan wonten ing wewengkon Kabupatèn Changnyeong
Rawa punika kalebet péranganing dhataran teles lan rawa paling wiyar ing Koréa ingkang ginanipun kanggé papan nglestantunaken ékologi
Rawa Upo sareng kaliyan tlatah rawa sanèsipun ing wewengkon punika, kados "Mokpo", "Sajipo", lan "Jjokjibeol" dipunparingi nama sistem Rawa Upo
Wiyaripun sadaya Rawa Upo punika dumugi 2 juta m²
Changnyeong punika kathah tilaran sajarah kados ta: Hwawangsan
"Hwawangsan" utawi "Gunung Hwawang" inggih punika gunung kanthi inggil 2.600 mèter lan kondhang minangka objek wisata amargi sesawanganipun
Nalika mangsa semi, Hwawangsan kebak kaliyan kembang azalea kanthi warna ungu
Déné nalika mangsa panas saking wewatuan punika medal tuk (mata air)
Ing mangsa palastra gegodhongan ing gunung punika wonten wernanipun lan padang suketipun dados kuning kados emas ugi kebak kaliyan kembang eulalia
Ing gunung punika saben taun dipunwontenaken festival kembang api
Ing Hwawangsan wonten "Bèntèng Hwawangsan" ingkang dipunyasa déning Jenderal "Gwak Jae-u" nalika masa Dinasti Joseon minangka "perlindungan" ing masa Invasi Jepang dhateng Koréa ing taun 1592.
Camembert Camembert inggih punika kèju lunak saking susu sapi mentah ingkang asalipun saking tlatah Normandy, Perancis
Keju ingkang asli dipuntambahaken tembung "de Normandie" ing sawingkingipun nama kèju mau
Kèju punika sampun pikantuk sertifikasi AOC nalika taun 1983 ingkang nemtokaken bilih kèju mau namung saged dipunproduksi ing Normandy, Perancis kanthi métodhe produksi ingkang sampun dipuntemtokaken
Keju wonten saminipun kaliyan Brie anggènipun prosès damel ingkang ugi asalipun saking Perancis, nanging Camembert dipunproduksi kanthi wujud ingkang langkung alit
Amargi ukuranipun ingkang bènten lajeng prosès pematanganipun ugi maringi kasil ingkang bènten ing Camembert
Kèju Camembert gadhah raos ingkang langkung kuwat tinimbang Brie
Camembert saé dipunsajèkaken wonten ing suhu ruangan amargi kèju punika rikat lèlèh manawi kénging panas
Miturut legénda, kèju Camembert dipundamel kapisan nalika masa Revolusi Perancis kelampahan ing pungkasan taun 1700
Kala punika satunggaling pendeta lumayu saking Paris amargi badhé kénging paukuman mati
Nalika tanggal 23 Agustus 1792, pendeta mau dugi ing griyanipun Marie Harel lan garwanipun ing Normandy
Marie Harel punika ponakan saking biskop ingkang ngirim pendeta mau supados medal saking Paris
Marie asring damel kèju kanggé dipunsadé ing peken lokan saben dinten Senèn nanging kèju ingkang dipunsadé mau nglenga (berminyak) lan boten payu
Pendeta ingkang dipundelikaken punika mangertos kados pundi cara damel keju Brie lan lajeng mbiyantu Marie damel saé keju damelanipun
Kèju mau payu dipunsadé lan Marie nemtokaken bilih ukuran kèju ingkang pas punika 11 cm ingkang kalebet ukuran Camembert dumugi sapunika
Nalika taun 1855, salah satunggal laré èstri perempuan Marie Harel nyajekaken kèju punika Napoleon lan ngandharaken bilih kèju mau asalipun saking Camembert
Camembert dipunproduksi kanthi wujud bunder mawi diameter ingkang manéka warna wiwit saking 11 cm.Dhuwuring kèju punika 2.5 cm, déné bobotipun kirang langkung 255 gram
Kèju Camembert dipundamel tipis amargi manawi kèju mau kekandhelen lajeng pérangan njawinipun saged lèlèh déné ingkang pérangan njero boten mateng
Kèju-kèju punika padatanipun dipunwungkus wonten ing kotak kayu bunder sadèrèngipun dipunsadé dhateng peken
Camembert gadhah tekstur ingkang lembut kanthi kulitipun ingkang dipunlapisi kaliyan jamur putih lan kadang kala wonten bintik-bintik abrit wonten ing "lumah"ipun
Manawi kèju mau kematengen, wonten ambu amonia lan kathah sanget bintik-bintik abrit
Kèju punika saé dipunsajèkaken wonten ing suhu ruangan amargi saged ngembangaken rasa ingkang radi asin lan maw mentega
Kèju punika "liat" lan lengket saéngga gampil kanggé dados olesan.
Grana Padano Grana Padano inggih punika kèju mawi tekstur atos saking susu sapi ingkang dipun"pasteurisasi" ingkang asalipun saking Italia
Tirunan saking kèju punika ingkang langkung kondhang ing Amèrika Lor lan Inggris dipunmangertosi kanthi nama "parmesan"
Pérangan njero kèju punika mawi warna kuning pucet lan mawi tèkstur atos uga kasar
Grana Padano dipunproduksi ing laladan sakiwa-tengené Kali Po, Venice, Trentino, Piemont, Lombardy, lan Emilia-Romana
Asal mula saking kèju Grana Padano punika saking jaman tengahan
Kala punika ing laladan padésan sakiwa-tengené Kali Po wonten prastawa kengelihan lan para biarawan ing laladan mau pados cara kanggé nyimpen susu langkung ingkang boten dipununjuk ing dinten punika
Satunggaling cara punika kanthi damel dados kèju nanging sanès kèju seger ingkang limrahipun dipundamel ing kala punika
Lajeng dipundamel kèju atos ingkang saged dipunsimpen pinten-pinten wulan ugi pinten-pinten taun
Ingkang manggihaken kèju punika satunggaling biarawan saking Chiaravalle celak kaliyan Milan nalika taun 1135 ingkang lajeng dipuntiru déning biarawan sanèsipun
Para biarawan nyebat "caseus vetus", Basa Latin kanggé "kèju tuwa"
Nanging tiyang-tiyang maringi nama sanès kanggé kèju mau miturut tèksturipun ingkang kados butiran-butiran ("grana")
Lajeng wonten nama "formaggio di grana" ingkang dipunbedakaken dhedhasar provinsi ingkang damel
Ing Parma keju punika kondhang minangka Parmigiano-Reggiano
Grana Padano punika awujud silinder lan radi cembung
Keju punika mawi diamèter 14 dumugi 18 inci, kanthi dhuwur 7 dumugi 10 inci lan bobotipun warna-warna saking 53 dumugi 88 pon
Kulitipun mawi warna kuning alami lan kandhelipun antawisipun 4 dumugi 8 mm
Kèju punika dipunproduksi saking susu sapi ingkang dipunparingi pakan damen
Susu mau kalebet campuran saking susu ingkang dipunperes nalika wayah énjing lan wengi ingkang dinten ingkang sami
Susu mau laejng dipun"skim" sapérangan sadèrèngipun asem laktat dipuntambah
Susu lajeng dipunpanasaken kanthi suhu 31-33 °C lan dipuntambah kaliyan rennet
Bibar punika lajeng dipuntugel nanging boten dipundamel garing lajeng dipunpanasaken ugi dipunudhak lan dipunpanasaken malih kanthi suhu 53-56 °C
Bibar punika kèju dipunjarke kemawon kirang langkung setengah jam dumugi satunggal jam
Prosès anggènipun damel Grana Padano sami kaliyan kèju Parmigiano-Reggiano, nanging Grana Padano dipunproduksi sedawaning taun déné Parmigiano-Reggiano namung ngginakaken susu saking mangsa panas
Amargi dipundamel kanthi cacah ingkang kathah saéngga regi kèju Grana Padano langkung mirah tinimbang Parmigiano-Reggiano.
Kali Puja Kali Puja utawi Shyama Puja inggih punika fèstival kanggé muja dèwi Kali wonten ing agama Hindhu
Fèstival punika dipunrayakaken wonten ing dinten kapisanan wulan Ashwin
Fèstival punika sesarengan kaliyan dinten Lakshmi Puja saking Diwali wonten ing India
Déné kathah tiyang India sami muja dèwi Lakshmi, tiyang Bengali, Oriyas lan Assamese malahan sami muja dèwi Kali Sajarah
Fèstival Kali Puja sanès minangka ritual kuna
Fèstival punika nembé dipunkenal sasampuning abad kaping 18, nanging tèks keagamaan Kalika mangalkavya saking abad kaping 17 déning Balram nyebutaken bab wontenipun sawijining fèstival taunan kanggé dewi Kali
Kali Puja ingkang kapisanan dipunkenalaken wonten ing Bengali nalika abad kaping 18 déning raja Krishnachandra saking Navadvipa
Kali Puja dados populèr wonten ing abad kaping 19
Nalika samanten wayah saking Krishanachandra, Ishvarchandra, lan para èlit Bengali ndhèrèk ngawontenaken Kali Puja kanthi acara ingkang ageng
Sesarengan kaliyan Durga Puja, sapunika Kali Puja minangka fèstival dèwi paling ageng wonten ing wewengkon Bangladesh
Wonten ing Kali Puja (kados ugi wonten ing Durga Puja) tiyang-tiyang sami nyembah dèwi Kali wonten ing griyanipun piyambak wonten ing wujud patung lemah lempung ingkang dipundunungaken wonten ing "pandal" (papan suci utawi paviliun ingkang kabika)
Dèwi Kali dipunsembah nalika dalu kanthi ritual Tantra lan mantra-mantra
Persembahan ingkang katujokaken dhateng dèwi antawisipun kembang sepatu abrit, getih kéwan wonten ing cumplung, manisan, sekul lan kacang lentil, sarta iwak lan daging
Para pamujanipun nindakaken méditasi wiwit saking dalu dumugi énjing
Wonten ugi tradisi "Brahmanica" nalika patung Kali dipundandani wonten ing wujudipun minangka Adya Shakti Kali
Wonten ing dinten Kali Puja, dipuntindakaken pengorbanan kéwan kanggé sang dèwi
Sawijining karaméan Kali Puja wonten ing Kolkata dipunadani wonten ing papan pembakaran mayit ingkang wiyar, ingkang dipunpitadosi minagka papan dunungipun dèwi Kali
"Pandal" ugi minangka papan kanggé patung dèwa Siwa (garwanipun Kali), sarta Ramakrishna lan Bamakhepa, (2 pamuja Kali ingkang medal wonten ing cariyos mitologi)
Déné Mahavidya inggih punika sawijining kelompok ingkang kasusun saking sedasa dèwi Tantra kanthi mustaka dèwi Kali
Tiyang-tiyang sami ngrawuhi "pandal-pandal" sadanguning dalu
Kali Puja ugi minangka wekdal kanggé pertunjukan sulap, téater, lan kembang pai
Wonten ugi tradisi énggal kanggé ngunjuk anggur wonten ing dinten Kali Puja
Wonten ing kuil Kalighat ing Kolkata, nalika dinten Kali Puja, dèwi Kali dipunsembah minangka Lakshmi, nggambaraken èsénsi Vaishnava Haldars wonten ing pamujan Kali
Kuil mau dipunkunjungi éwunan tiyang nalika dinten Kali Puja
Tiyang-tiyang punika ugi nindakaken persembahan kéwan kanggé dèwi Kali
Kuil Kali sanèsipun ingkang misuwur inggih punika kuil Dakshineswar Kali ing Kolkata
Panyembah Kali ingkang kawéntar, Ramakrishna, naté dados pendéta wonten ing kuil punika lan boten kadadosan kathah vwah-éwahan wonten ing bab prosési perayaanipun wiwit jaman rumiyin.
Gwandong Palgyeong Gwandong Palgyeong (8 Sesawangan éndah ing Gwandong) punika istilah kanggé sapérangan papan pariwisata ing pasisir wétan Ujung Koréa
Saking rumiyin, tiyang Koréa dugi ing papan pariwisata ingkang mawi sesawangan ingkang éndah sinambi damel puisi, tembang lan lukisan kanggé nggambaraken raosing manah marang kaendahan papan-papan mau
Wonten kathah kawasan ing Koréa ingkang dados sesawangan ingkang éndah ("gyeong")
Sapérangan dipundamel kategori minangkaa "isipigyeong" ("12 sesawangan"), "sipgyeong" ("10 sesawangan"), "palgyeong" ("8 sesawangan"), "yukgyeong" ("6 sesawangan") lan "samgyeong" ("3 sesawangan")
Gwandong Palgyeong tumuju ing 8 sesawangan ingkang wonten ing Gwandong
Papan ingkang wonten ing sisih wétan [[Jalur Daegwallyeong
Wonten ing 8 papan punika dipunyasa pendopo-pendopo kanggé mirsani sesawangan
Kategori:Wisata ing Koréa Kidul
Jeongseon Jeongseon (정선군) inggih punika satunggaling kabupatèn ingkang wonten ing provinsi Gangwon, Koréa Kidul
Dhaérah punika mapan wonten ing pagunungan mawi pucuk ingkang inggil lan kalebet asal saking tembang Jeongseon Arirang, inggih punika salah satunggaling varian Arirang
Kala rumiyin, Jeongseon punika kondhang minangka papan ingkang manawi wonten tiyang ingkang dugi ing mriku kanthi nangis lan bilih nilaraken papan punika ugi nangis
Nate wonten satunggaling bupati ingkang dipunparingi tugas ing papan mau, piyambakipun banjur nangis amargi kedah gesang wonten ing papan ingkang pelosok sanget
Nanging sansaya dangu, piyambakipun lajeng malah dados kerasan amargi kaendahan alam lan pendudukipun ingkang sumeh
Bibar mangsa tugasipun rampung, piyambakipun kedah nilaraken Jeongseon kanthi netesaken luh (air mata)
Alam lan objèk pariwisata
Kawontenan géografis Jeongseon punika dipuntandhani kanthi kathah gunung ing sanginggilipun 1000 mèter, salah satunggalipun punika Gariwangsan ("Gunung Gariwang") kanthi dhuwur 1561 mèter
Ilinging toya saking gunung-gunung mau dados satunggal lan ndhapuk KaliDong (Donggang) utawi nama sanèsipun punika "Kali Joyang"
Kali Dong mili dhateng wewengkon Kabupatèn Yeongwol lan muaranipun wonten ing Kali Namhan ("Namhangang")
Kali punika kalebet salah satunggaling objèk pariwisata Jeongseon ingkang kathah piyambak para wisatawan ingkang dugi ing mriki
Auraji punika patemon antawisipun ilining Kali Song ("Songcheon") lan Kali Golji ("Goljicheon")
Ing mangsa rumiyin, titik punika kalebet mandegan "rakit-rakit" ingkang mbeta kayu tumuju Kutha Seoul, kanthi liwat Kali Namhan.
Kèju édham Edam (Basa Walanda "Edammer") inggih punika kèju ingkang asalipun saking Walanda ingkang kanthi tradhisional awujud bunder lan mawi warna kuning terang ugi dipunwungkus mawi parafin lan malam kanthi warna abang.
Kèju punika dipunparingi nama kados makaten amargi kapisan dipundamel ing Edam, Holland Lor Edam ingkang umuripun paling boten 17 minggu dipunwungkus déning malam kanthi warna ireng, sanès abang utawi kuning
Kèju Edam gadhah raos ingkang lembut, radi asin utawi raosipun kados kacang
Kèju punika ugi boten mambu tinimbang kèju sanèsipun
Kèju Edam punika ugi kandhutan lemak langkung andhap tinimbang kèju tradhisional sanèsipun 28 % kanthi kandhutan protéin 25 %
Kèju Edam ingkang modhèren langkung lembut tinimbang kèju sanèsipun kados Kèju Cheddar amargi kandhutan lemakipun ingkang langkung andhap
Kèju Edam dipunparingi nama saking satunggaling kutha pelabuhan alit wonten ing Ijsselmeer, sisih lor Amsterdam
Saderengipun keju punika namung dipunproduksi ing pérangan lor provinsi Holland
Nanging sapunika kèju Edam sampun dipunproduksi boten naming ing nagari Walanda, nanging ugi wonten ing Jerman lan nagara-nagara Éropah tengah ugi Éropah lor sanèsipun
Kèju Edam saking Jerman dipundamel kanthi tumut kèju Edam saking Walanda
Sajarah kèju Edam boten saged kapisahaken mawi sajarah kutha Edam papan ingkang kapisan kèju punika dipunproduksi
Nalika abad kaping 12, kathah tani ingkang manggèn wonten ing kutha mau lan miwiti damel kèju
Lajeng kèju-kèju punika dipunkintun marang kathah nagara mawi ngginakaken kapal
Kala punika, kutha Edam gadhah 33 galangan kapal
Pérangan punika dados salah satunggal faktor ingkang damel kèju saged dipuntepangi ing kathah nagara
Kutha Edam pikantuk hak kanggé ngoperasiaken pasar bébas ing taun 1520 déning panguwaos Hapsburg, Charles V
50 taun salajengipun, Pangeran William saking Orange paring hak awit "Griya Penimbangan Kèju"
Griya penimbangan keju ingkang wonten dumugi sapunika dipundamel ing taun 1778 lan pasar keju tansah mlampah dumugi taun 1922
Wontenipun pabrik-pabrik ingkang damel kèju punika dados tandha bubaripun pasar kèju peternakan
Kèju Edam punika wujudipun bunder kanthi diamèter 5 inci lan bobotipun kirang langkung 3 pon
Kèju punika mawi warna kuning emas lan wonten bolongan-bolongan alit ugi tèksturipun padet
Lapisan parafin nutupi keju punika supados boten garing
Lapisan parafin kanthi warna abang kaping satunggal dipun-ginakaken ing abad kaping 14
Kèju Edam mawi lapisan parafin abang kalebet kèju ingkang dipun"ekspor" dhateng njawi Walanda
Déné kèju Edam kanggé konsumsi domestik gadhah kulit alami ingkag tipis lan mawi warna kuning
Punika amargi kèju kanggé ekspor mbetahaken "penjagaan" langkung amargi lelampahan ingkang tebih
Yeongwol Yeongwol (영월군) inggih punika satunggaling kabupatèn ingkang wonten ing provinsi Gangwon, Koréa Kidul
Kabupatèn punika dipunubengi déning larikan "Pagunungan Taebaek" lan dados papan patemon antawisipun kalih ilining Kali "Donggang" lan "Seogang"
Yeongwol punika tlatah ingkang kawéntar minangka tujuan pariwisata amargi sesawangan pagunungan lan wananipun ingkang éndah
Wewengkon Yeongwol punika dipunwatesi déning kabupatèn "Jecheon" lan "Danyang" ing provinsi Chungcheong sarta kabupatèn "Yeongju" lan "Bonghwa" ing provinsi Gyeongsang Lor
Wiyar saking wewengkon mau inggih punika 1.127 km² kanthi gunggung penduduk 45.000 jiwa (2004)
Kalih aliran kali ketemu wonten ing wewengkon, inggih punika "Donggang" ("Kali Dong") lan "Seogang" ("Kali Seo")
"Donggang" punika kalebet salah satunggal anak kali ingkang dados "hulu" Kali Han
Tuk (mata air) Donggang (barès: "Kali Wétan") kawiwitan saking lembah pagunungan ing "Jeongseon" lan Pyeongchang ingkang mili sedawaning 51–60 km dhateng Yeongwol lan kepanggih kaliyan ilining "Seogang"
"Seogang" utawi "Kali Kulon" mili saking sisih kulon
"Donggang" ingkang gadhah aliran ingkang deres punika kalebet aréa dolanan arung jeram ingkang paling kondhang ing Koréa Kidul
Nanging ing patemon kaliyan "Seogang" dados sansaya rindhik lan jero
Amargi mili ing tlatah pagunungan ingkang bébas saking polusi, Donggang punika kali ingkang paling resik wonten ing Koréa lan taksih gadhah habitat fauna ingkang taksih alami
Warga ing mriku mastani "Donggang" minangka "lanang" lan "Seogang" minangka "wanita"
Dhaérah wisata ingkang kawéntar punika "Eorayeon"
"Eorayeon" wonten ing sisih "Donggang" ingkang gadhah sesawangan wewatuan lan wana pinus
Dhaérah punika kondhang punika papan pariwisatan "pendakian" sarta ilining toya ingkang bening
"Seondol" ("Watu Seon") punika formasi watu kanthi dhuwur 70 mèter ingkang mapan ing sisih "Seogang"
"Seondol" gadhah wujud ingkang unik inggih punika kabelah dados kalih lan dipunsebat ugi "Shinseon-am" utawi "Watu Pertapa"
"Dhesa Seonam" ingkang mapan wonten ing sisih Seogang gadhah dharatan unik kados Ujung Koréa awujud alit
Awit dangu Yeongwol dipuntepangi minangka tlatah ingkang sisah dipunaksès amargi "terisolasi" déning pagunungan lan kali
"Changnyeongpo" punika satunggaling pulo ing Yeongwol ingkang mapan wonten ing tengah kali
Pulo punika kalebet situs "Jangneung", makam "Raja Danjong" (1441 – 1457) saking Dinasti Joseon